150. löggjafarþing 2019–2020.

Þingskjal 1991 — 909. mál.

Svar

umhverfis- og auðlindaráðherra við fyrirspurn frá Birni Leví Gunnarssyni
um lögbundin verkefni úrskurðarnefndar umhverfis- og auðlindamála.

1.	Hvaða lögbundnu verkefnum sinnir úrskurðarnefnd umhverfis- og auðlindamála?

Úrskurðarnefnd umhverfis- og auðlindamála starfar samkvæmt lögum nr. 130/2011 og hefur það hlutverk að úrskurða í kærumálum vegna stjórnvaldsákvarðana og í ágreinings
málum vegna annarra úrlausnaratriða á sviði umhverfis- og auðlindamála eftir því sem mælt er fyrir um í lögum á þessu sviði. Úrskurðarnefndin er sjálfstæð í störfum sínum.

Upplýsingar um löggjöf á sviði umhverfis- og auðlindamála sem úrskurðarnefndin starfar eftir er að finna á heimasíðu nefndarinnar, www.uua.is.

2.	Hver er áætlaður heildarkostnaður lögbundinna verkefna úrskurðarnefndar umhverfis- og auðlindamála og hver er áætlaður kostnaður hvers verkefnis samkvæmt fjárlögum fyrir árið 2020?

Heildarfjárheimild úrskurðarnefndar umhverfis- og auðlindamála samkvæmt fylgiriti fjár
laga fyrir árið 2020 er 145,5 millj. kr. Fjárheimildin er ætluð til að sinna verkefnum nefnd
arinnar en fjárheimildir stofnana eru ekki sundurliðaðar sérstaklega eftir lögbundnum verk
efnum í fjárlögum.